คือครับ ทีปลายอวัยวะเพศมีผื่นแดง ส่วนด้านล่างอวัยวะเพศเป็นสเก็ทแผลเล็กๆไม่เยอะมาก หนังหุ่มมีตุ่มครับ มีผื่นขึ้นที่หลังฝ่ามือด้วยครับ มีอาการคันตามร่างกายด้วยครับ ครับ ไม่ทราบว่าผมเป็นอะไร (ไม่เคยมีเพศสัมพันธ์ครับ)
สวัสดีค่ะ การวินิจฉัยที่เป็นไปได้-ซิฟิลิซ ในระยะแรกอาจมีตุ่มแข็งไม่เจ็บ ขอบชัดที่อวัยวะเพศ ต่อมาอาจมีผื่นขึ้นตามฝ่ามือฝ่าเท้าหรือตามตัวได้ แต่ถ้าไม่เคยมีเพศสัมพันธ์มีโอกาสเป็นน้อยค่ะ-ตุ่มที่เกิดจากการแพ้จากการสัมผัส เช่นสัมผัสสบู่ที่แพ้ หรือการเสียดสีกับเสื้อผ้า-รูขุมขนอักเสบ-หูด เช่น หูดหงอนไก่ หูดข้าวสุก-เริมที่อวัยวะเพศโดยซิฟิลิซ หูด และเริมนั้นเป็นโรคติดต่อทางเพศสัมพันธ์ ถ้าไม่เคยมีเพศสัมพันธ์มีโอกาสเป็นน้อยค่ะการวินิจฉัยต้องอาศัยการเห็นรอยโรคจริงร่วมด้วย แนะนำไปพบแพทย์ทั่วไปหรือแพทย์ผิวหนังใกล้บ้านนะคะ ถ้าตุ่มเริ่มลุกลาม เจ็บ ปวด บวม มีไข้ หรือผื่นที่หลังฝ่ามือลุกลามไปที่อื่นด้วย ควรรีบไปตรวจค่ะ โดยผื่นที่หลังฝ่ามือนั้นก็อาจจะเป็นโรคอื่นๆที่ไม่เกี่ยวกับตุ่มที่อวัยวะเพศก็ได้ คงต้องดูลักษณะผื่นร่วมด้วยจึงจะบอกได้ค่ะการดูแลตัวเองเบื้องต้น ไม่ไปแกะหรือเกาเม็ดที่อวัยวะเพศ รักษาความสะอาดของอวัยวะเพศใช้น้ำเปล่าล้าง ไม่ใช้น้ำสบู่ และอย่าให้เกิดการอับชื้นหรือใส่เสื้อผ้าที่รัดจนเกินไป ตอนนี้ยังไม่แนะนำให้ทายาอะไร เพราะยังไม่ทราบการวินิจฉัย